41.

Cumhdaíonn sé na feidhmeanna eacnamaíocha uile a dhéanann aon ghrúpeintiteas sa Bhallstát sin, gan beann ar cé acu an feidhm chriticiúil í nó nach ea. Rónna Treoracha 0010 - 0380 Feidhmeanna eacnamaíocha Feidhmeanna eacnamaíocha mar a shainmhínítear thuas Colúin Treoracha 0010 Tuairisc ar fheidhm eacnamaíoch I gcás ina mbaineann an fheidhm eacnamaíoch leis an gcineál ‘Eile’ (feidhmeanna 1.5 – 1.7, 2.6 – 2.8, 3.7 – 3.9, 4.5 – 4.7, 5.5 – 5.7), soláthrófar tuairisc ar an bhfeidhm sin. 0020 Sciar den mhargadh Meastachán ar sciar margaidh institiúide nó grúpa don fheidhm eacnamaíoch sa tír féin. Mar chéatadán den mhargadh iomlán i dtéarmaí an mhéid airgeadaíochta. 0030 Méid Airgeadaíochta Braitheann ábhar an cholúin seo ar an bhfeidhm eacnamaíoch a soláthraíodh: 1. Taiscí Suim ghlanluacha (lena n-áirítear ús fabhraithe) na dtaiscí ar glacadh leo. Tagairtí: FINREP, Iarscríbhinní III agus IV, teimpléad F 08.01, agus Iarscríbhinn V, Cuid 2, mír 97. 2. Iasachtú Ollsuim ghlanluacha d’iasachtaí agus d’airleacain neamhbhearnaithe agus bhearnaithe (lena n-áirítear ús fabhraithe). Glactar le stoc iasachta mar ionadú le haghaidh iasachtaithe a bhfuiltear ag súil leis amach anseo. Tagairtí: FINREP, Iarscríbhinní III agus IV, teimpléad F 04.04.01, agus Iarscríbhinn V, Cuid 1, mír 34, pointe (b). 3. Seirbhísí Íocaíochtaí, Seirbhísí Airgid Thirim, Seirbhísí Socraíochta, Seirbhísí Imréitigh, Seirbhísí Cumhdaigh Mar riail ghinearálta, tuairisceofar meán na n-idirbheart laethúil i rith na bliana. Mura bhfuil sé sin ar fáil, is féidir an meán thar thréimhse níos giorra (e.g. cúpla mí) a thuairisciú. Go sonrach maidir leis na feidhmeanna difriúla, déanfar na bearta seo a leanas a mheas: — Seirbhísí íocaíochta (3.1 agus 3.2): Luach na n-idirbheart a seoladh. — (Tagairtí: Airteagal 4(5) de Threoir (AE) 2015/2366; BCE/2013/43 (21)) — Seirbhísí airgid thirim (3.3): Luach na n-idirbheart UMB (uathmheaisín bainc), mar a shainmhínítear in BCE/2013/43, Tábla 7, chomh maith le haistarraingtí airgid thirim thar an gcuntar, mar a shainmhínítear in BCE/2014/15 (22), Tábla 4. — Seirbhísí socraíochta urrús (3.4): Luach na n-aistrithe urrús a próiseáladh ar son cliant. Áirítear leis sin idirbhearta a socraíodh le córas socraíochta urrús nó a shocraigh na hinstitiúidí tuairiscithe go hinmheánach, agus idirbhearta ‘saor ó íocaíocht’. — Seirbhísí imréitigh CPL (3.5): Na suíomhanna (risíocht) a thógann CPLanna, ar ball díobh an institiúid, leis an institiúid ar son a cliant. Tuairiscigh, le do thoil, meánluach laethúil na suíomhanna oscailte a bhaineann le gníomhaíocht cliaint ar leibhéal na CPLanna. Mura bhfuil sé sin ar fáil, is féidir na meáin thar thréimhse níos giorra (e.g. cúpla mí) a thuairisciú. — Seirbhísí cumhdaigh (3.6): Méid na sócmhainní faoi chumhdach, agus luach cóir in úsáid. Féadfar boinn tomhais eile, lena n-áirítear an luach ainmniúil, a úsáid mura bhfuil an luach cóir ar fáil. Sna cásanna sin ina soláthróidh an institiúid seirbhísí d’eintitis amhail gnóthais chomhinfheistíochta nó cistí pinsin, féadfar na sócmhainní lena mbaineann a léiriú ag an luach céanna leis an luach a thuairiscíonn na heintitis sin maidir leis na sócmhainní ar a gclár comhardaithe féin. Beidh ús fabhraithe san áireamh sna méideanna a thuairiscítear, más iomchuí. (Tagairt: FINREP, Iarscríbhinní III agus IV, teimpléad F 22.02, colún 010) 4. Margaí Caipitil Méid barúlach - Ná tuairiscigh ach amháin i gcás díorthach (4.1-4.2): ollmhéid ainmniúil na n-idirbheart a tugadh i gcrích agus nár socraíodh fós ag an dáta tagartha. Tagairtí: FINREP, Iarscríbhinn V, Cuid 2, mír 133, i gcomhair an tsainmhínithe; FINREP, Iarscríbhinní III, IV agus V i gcomhair na sonraí. — Iomlán na ndíorthach (4.1-4.2): Teimpléad F 10.00, colún 030, ró 290. — Díorthaigh thar an gcuntar (4.1): Teimpléad F 10.00, colún 030, rónna 300 + 310 + 320. — Gníomhaíochtaí margaidh thánaistigh (4.3): Sócmhainní na suime glanluacha - an tsuim ghlanluacha le tuairisciú ar thaobh na sócmhainní den chlár comhardaithe, lena n-áirítear ús fabhraithe [FINREP: Iarscríbhinn V, Cuid 1, mír 27] i gcás ionstraimí cothromais agus urrúis fiachais [FINREP: Iarscríbhinn V, Cuid 1, mír 31] a aicmítear mar ‘Arna Sealbhú le Trádáil’ [FINREP: Iarscríbhinn V, Cuid 1, mír 15, pointe (a), agus mír 16, pointe (a)]. — Tagairt: FINREP: Iarscríbhinn III, teimpléad F 04.01, colún 010, rónna 010 + 060 + 120. — Bunmhargaí (4.4): Ioncam ó tháillí - Táillí agus coimisiúin a fuarthas mar gheall ar rannpháirtíocht i dtionscnamh nó in eisiúint urrús nár thionscain nó nár eisigh an institiúid. — Tagairt: FINREP: Iarscríbhinní III agus IV, teimpléad F 22.01, colún 010, rónna 030 + 180. 5. Cistiú mórdhíola Úsáid an t-oll-luach de réir na leabhar mar a shainmhínítear in FINREP. Tagairtí: FINREP: Iarscríbhinn V, Cuid 1, mír 34, FINREP: Iarscríbhinní III agus IV, teimpléid: — Iasachtaíocht (5.1): Teimpléad F 20.06, colún 010, rónna 100 + 110, na tíortha uile. — Díorthaigh (sócmhainní) (5.2): Teimpléad F20.04, colún 010, ró 010, na tíortha uile. — Iasachtú (5.3): Teimpléad F 20.04, colún 010, rónna 170 + 180, na tíortha uile. — Díorthaigh (dliteanais) (5.4): Teimpléad F 20.06, colún 010, ró 010, na tíortha uile. 0040 Táscaire uimhriúil Braitheann ábhar an cholúin seo ar an bhfeidhm eacnamaíoch a soláthraíodh. 1. Taiscí An líon iomlán cliant a thaisc na luachanna a tuairiscíodh i méid airgeadaíochta. Má úsáideann cliant níos mó ná táirge/cuntas taisce amháin, ní dhéanfar an cliant a chomhaireamh ach aon uair amháin. 2. Iasachtú An líon iomlán cliant. Má úsáideann an cliant táirgí/cuntais iasachta iolracha, ní dhéanfar an cliant a chomhaireamh ach aon uair amháin. 3. Seirbhísí Íocaíochtaí, Seirbhísí Airgid Thirim, Seirbhísí Socraíochta, Seirbhísí Imréitigh, Seirbhísí Cumhdaigh Mar riail ghinearálta, tuairisceofar meáin na n-idirbheart laethúil i rith na bliana. Mura bhfuil siad sin ar fáil, is féidir na meáin thar thréimhse níos giorra (e.g. cúpla mí) a sholáthar. Go sonrach maidir leis na feidhmeanna difriúla, déanfar na bearta seo a leanas a mheas: — Seirbhísí íocaíochta (3.1-3.2): Líon na n-idirbheart a rinneadh. — Tagairtí: Airteagal 4(5) de Threoir (AE) 2015/2366; BCE/2013/43. — Seirbhísí airgid thirim (3.3): Líon na n-idirbheart UMB, mar a shainmhínítear in BCE/2013/43, Tábla 7, chomh maith le haistarraingtí airgid thirim thar an gcuntar, mar a shainmhínítear in BCE/2014/15, Tábla 4. — Seirbhísí socraíochta urrús (3.4): Líon na n-idirbheart aistrithe urrús a próiseáladh ar son cliant. Áirítear leis sin idirbhearta a socraíodh le córas socraíochta urrús nó a shocraigh an institiúid nó an grúpa tuairiscithe go hinmheánach, agus idirbhearta ‘saor ó íocaíocht’. 4. Margaí Caipitil Líon na gcontrapháirtithe nó na n-idirbheart. I gcás díorthach (4.1-4.2) agus ionstraimí margaidh thánaistigh (4.3), an líon iomlán contrapháirtithe. I gcás bunmhargaí (4.4), an líon iomlán idirbheart frithgheallta. 5. Cistiú mórdhíola An líon iomlán contrapháirtithe. Má tá níos mó ná cuntas amháin agus/nó níos mó ná idirbheart amháin ag contrapháirtí, ní dhéanfar an contrapháirtí a chomhaireamh ach aon uair amháin. 0050 Tionchar ar an margadh An tionchar measta a bheadh ag scor tobann den fheidhm ar thríú páirtithe, ar mhargaí airgeadais agus ar an bhfíorgheilleagar, agus aird á tabhairt ar mhéid, sciar den mhargadh sa tír, idircheangailteacht sheachtrach agus inmheánach, castacht, agus gníomhaíochtaí trasteorann na hinstitiúide. Léireofar an measúnú sin go cáilíochtúil mar ‘Ard (H)’, ‘Meánach-Ard (MH)’, ‘Meánach-Íseal (ML)’ nó Íseal (L)’. Roghnófar ‘H’ má bhíonn tionchar mór ag an scor ar an margadh náisiúnta; ‘MH’ más tionchar suntasach atá ann; ‘ML’ más tionchar ábhartha ach teoranta atá ann; agus ‘L’ más tionchar íseal atá ann. 0060 Inionadaitheacht Airteagal 6(3) de Rialachán Tarmligthe (AE) 2016/778. Meastar feidhm a bheith inionadaithe i gcás inar féidir í a ionadú ar bhealach inghlactha agus laistigh de thréimhse ama réasúnach agus ar an dóigh sin fadhbanna sistéamacha a sheachaint don fhíorgheilleagar agus do na margaí airgeadais. Cuirfear san áireamh an méid seo a leanas: (a) struchtúr an mhargaidh i gcomhair na feidhme sin agus infhaighteacht soláthraithe ionaid; (b) cumas na soláthraithe eile i dtéarmaí inniúlachta, na ceanglais chun an fheidhm a dhéanamh, agus bacainní a d’fhéadfadh a bheith ann ar theacht isteach nó ar fhorleathnú; (c) dreasacht soláthraithe eile chun tabhairt faoi na gníomhaíochtaí sin; (d) an t-am a bheidh ag teastáil ó úsáideoirí na seirbhíse bogadh go dtí an soláthraí seirbhíse nua agus na costais a bhaineann le bogadh, an t-am a bheidh ag teastáil ó iomaitheoirí eile teacht i gceannas ar na feidhmeanna agus cé acu an leor nó nach leor an t-am sin chun cur isteach mór ar an tseirbhís a sheachaint, ag brath ar chineál na seirbhíse. Léireofar an measúnú sin go cáilíochtúil mar ‘Ard (H)’, ‘Meánach-Ard (MH)’, ‘Meánach-Íseal (ML)’ nó Íseal (L)’. Roghnófar ‘H’ más féidir le banc eile an fheidhm a sholáthar go héasca faoi dhálaí inchomparáide laistigh de thréimhse ama réasúnach; ‘L’ mura féidir feidhm a ionadú go héasca nó go tapa; ‘MH’ agus ‘ML’ i gcásanna idirmheánacha, agus gnéithe éagsúla á gcur san áireamh (e.g. sciar den mhargadh, comhdhlúthacht an mhargaidh, am go hionadaíocht, chomh maith le bacainní dlíthiúla ar theacht isteach nó ar fhorleathnú, agus ceanglais oibríochtúla maidir le teacht isteach nó forleathnú). 0070 Feidhm Chriticiúil Sa cholún seo, tuairisceofar cé acu a mheastar nó nach meastar an fheidhm eacnamaíoch a bheith criticiúil sa mhargadh i gcomhair na tíre ábhartha, agus na sonraí cainníochtúla agus na táscairí criticiúlachta sa teimpléad seo á gcur san áireamh. Tuairiscigh ‘Is ea’ nó ‘Ní hea’